EkBass/fiwiki-20250220-pages-articles huggingface dataset:
Ferenc Farkas

Ferenc Farkas (15. joulukuuta 1905 Nagykanizsa – 10. lokakuuta 2000 Budapest) oli unkarilainen säveltäjä. Farkas opiskeli Budapestin musiikkiakatemiassa 1922–1927 ja sitten Roomassa Ottorino Respighin johdolla 1929–1931. Vuosina 1932–1936 hän toimi elokuvamusiikin säveltäjänä Wienissä ja Kööpenhaminassa. Palattuaan Unkariin hän sai vuonna 1949 nimityksen Budapestin Franz Liszt -musiikkiakatemian professoriksi. Hän jäi tästä virasta eläkkeelle vuonna 1975. Farkasilla oli uransa aikana useita maineikkaiksi muusikoiksi nousseita oppilaita, kuten unkarilaiset säveltäjät György Kurtág (s. 1926), Emil Petrovics (1930–2011), Zoltán Jeney (s. 1943) ja György Ligeti (1923–2006). Farkasin tuotanto on tyylillisesti monipuolinen; siihen kuuluu mm. näyttämö- (myös oopperamusiikkia), orkesteriteoksia sekä lauluja, joihin vaikutti hänen kiinnostuksensa runouteen. Hän sai mm. kaksi Kossuth-palkintoa vuosina 1950 ja 1991. Hänestä tehtiin vuonna 1984 Italian Cavaliere al Merito. Farkas kuoli Budapestissa pari kuukautta ennen kuin olisi täyttänyt 95 vuotta. == Aiheesta muualla == * Viralliset sivut , , , , Luokka:Unkarilaiset säveltäjät Luokka:Vuonna 1905 syntyneet Luokka:Vuonna 2000 kuolleet
Antai-ji

Antai-ji () on zen-buddhalainen luostari, joka kuuluu sōtō-koulukuntaan. Se sijaitsee Hyōgon prefektuurissa Japanissa. Luostari ottaa vastaan sekä lyhyt- että pitkäaikaisia vieraita muulloin paitsi talvella, jolloin luostari on vuorilla lumen saartamana. == Historiaa == Antai-ji perustettiin vuonna 1923 luostariksi, jossa voisi opiskella shōbōgenzōta. Tuohon aikaan luostari sijaitsi Pohjois-Kiotossa, ja monet johtavat tutkijat opiskelivat siellä. Toisen maailmansodan aikaan luostari oli tyhjillään. Vuonna 1949 Kōdō Sawaki (1880–1965) ja Kōshō Uchiyama (1912–1998) muuttivat Antai-jiin ja tekivät siitä harjoituspaikan puhdasmuotoiselle ja pelkistetylle zazenille. 1960-luvun lopulla luostari tuli tunnetuksi sekä Japanissa että ulkomailla zazen- harjoituksistaan. Lisääntynyt vierailijoiden määrä ja uusien talojen rakentaminen temppelin ympärille aiheutti melua, joka teki zazenin harjoittamisen Kiotossa hankalaksi. Apotti Kōhō Watanabe (s. 1942) päätti muuttaa Antai-jin nykyiselle paikalleen Hyōgon prefektuurin Shinonsenin kaupunkiin vuorten hiljaisuuteen. Apotin tavoitteena oli saada luostari jälleen omavaraiseksi. Edellinen apotti, Shin'yū Miyaura (1948–2002) varjeli hiljaista zazen-elämää ja omavaraisuutta kunnes kuoli äkillisesti helmikuussa 2002. Hänen oppilaansa, Saksasta kotoisin oleva Muhō Noelke (s. 1968) jatkaa luostarin johtajana. == Vierailu luostarissa == Luostarissa voi vierailla talvikautta lukuun ottamatta. Vierailu on maksuton. Jokainen vieras osallistuu luostarin päiväohjelmaan ja tekee työtä munkkien rinnalla. Normaali päiväohjelma sisältää kaksi kahden tunnin zazen-istuntoa, tunnin verran siivousta ja 4–6 tuntia maatöitä, kuten riisin ja vihannesten viljelyä. Aamu alkaa kello neljältä ensimmäisellä istunnolla. Työtä tehdään aina kolme päivää, joiden jälkeen on yksi vapaapäivä. Miehet on majoitettu luostarirakennuksen toiseen kerrokseen ja naiset ensimmäiseen. Pariskunnat eivät ole tervetulleita luostariin. Luostarin ruoka ei ole pelkästään kasvisruokaa, ja se perustuu osittain läheisen Hamasakan kylän asukkaiden lahjoituksiin. == Aiheesta muualla == * Luostarin kotisivut Luokka:Buddhalaiset luostarit Luokka:Japanin buddhalaiset temppelit Luokka:Hyōgon prefektuuri
Riccardo Cassin

Riccardo Cassin (2. tammikuuta 1909 – 6. elokuuta 2009) oli italialainen vuorikiipeilijä. Hän lukeutuu 1900-luvun tunnetuimpiin; uransa aikana hän teki kaikkiaan noin 2 500 valloitusta, joista yli sata oli historian ensimmäisiä. Hän julkaisi useita vuorikiipeilyä käsitteleviä kirjoja. == Lähteet == Luokka:Italialaiset vuorikiipeilijät Luokka:Yli satavuotiaiksi eläneet italialaiset Luokka:Vuonna 1909 syntyneet Luokka:Vuonna 2009 kuolleet
Perinnöllinen monarkia

Perinnöllinen monarkia on monarkian muoto, jossa kruunu siirtyy hallitsijaperheen jäseneltä toiselle. Esimerkiksi kuninkaan tai kuningattaren kuollessa tai luopuessa kruunusta muusta syystä siirtyy valta seuraavalle sukupolvelle. Uusi hallitsija valitaan jonkin käytännön mukaisesti entisen hallitsijan lasten joukosta. Lapsen kuollessa valta siirtyy tämän lapselle tai jos lapsia ei ole, veljelle, sisarelle, veljenpojalle, serkulle tai muulle sukulaiselle. Perinnöllisissä monarkioissa kruununperimysjärjestys säädetään yleensä lailla. Nykyisin yleisin valintatapa pohjautuu jollain tapaa esikoisuuteen, mutta aiemmin on käytetty myös muita valintaperusteita. Periytyvissä monarkioissa on ollut eroavaisuuksia sen suhteen ovatko tyttäret tasa-arvoisia poikien kanssa. == Katso myös == * Kruununtavoittelija * Perimyssota == Lähteet == Luokka:Feodalismi Luokka:Monarkia Luokka:Perintöoikeus Luokka:Poliittiset järjestelmät
We Die Young

We Die Young on yhtyeen Alice in Chains single EP. Se julkaistiin heinäkuussa 1990. Kappaleen "We Die Young" musiikkivideo sisältää yhtyeen soittamassa samalla kun ihmisiä hukkuu omaan vereensä. == Kappaleet == # # # Kappaleet "We Die Young" ja "It Ain't Like That" ovat myös Alice in Chainsin ensimmäisellä albumilla Facelift. Demo kappaleesta "Killing Yourself" julkaistiin myöhemmin boksilla Music Bank. == Aiheesta muualla == * * Luokka:Vuoden 1990 EP:t Luokka:Alice in Chainsin albumit Luokka:Vuoden 1990 kappaleet
United Underworld

United Underworld on suomalainen alternative metal- ja alternative rock -yhtye. ==Historia== United Underworld perustettiin Helsingissä kesällä 1999. Tuolloin raskasta psykedeelistä metallia soittaneen Infinity Machinen jäsenistö oli alkanut vaihtua, ja sen perustajat kitaristi Sami Hassinen ja laulaja Mäihä miettivät yhtyeelle uutta kokoonpanoa ja suuntaa. United Underworldin basistiksi löytyi yhtyeen perustajien aiemmissa projekteisssa mukana ollut Tommi Polón ja Nemeh's Odissa soittanut rumpali Mika Tolvanen. Toiseksi kitaristiksi liittyi muun muassa HIMissa soittanut Hyge. Myöhemmin kokoonpanoon liittyi laulaja Ville Tuomi (ex-Kyyria, ex-Suburban Tribe). United Underworld julkaisi vuonna 2002 live-DVD:n keikastaan Helsingin Gloriassa. Vuoden 2006 yhtye nauhoitti debyyttialbuminsa Unshackled. Vuoden 2007 Finnish Metal Expossa levy päätyi Dreams Untouched Music -yhtiön käsiin, ja yhtiö julkaisi levyn 5.9.2007. ==Musiikki ja lavaesiintyminen== United Underworldin musiikki on yhdistelmä melodista metallia ja underground-rockia punk-vaikutteilla. Yhtyeessä yhdistyy metallin raskas soundi, punkin rosoisuus, groove ja suuret laulumelodiat sekä grungen melankolia. Visuaalisuus on tärkeä osa United Underworldin lavaesiintymisiä, jotka ovat sisältäneen muuan muassa pimeässä hohtavia vartalomaalauksia ja UV- valaistusta. Yhtye on esiintynyt muun muassa Sörkän vankilan SörkkaRockissa, jossa sen keikka päättyi päättyi osuvasti Judas Priest -coveriin Breaking the Law. ==Jäsenet== * Ville Tuomi * Tommi Polón * Matti Lehikoinen (Jericho Fuzz, ex-Hidria Spacefolk, ex-Sunny Otherside) * Ilu Järvinen (Litium) ==Diskografia== ===Albumit=== * Unshackled (5. syyskuuta 2007)http://www.fono.fi/Dokumentti.aspx?esittaja=united+underworld&culture;=fi&ID;=2727fabf-3227-43b1-9678-b4e1816c9eaa Luettu 7.4.2013. ===Singlet=== http://desibeli.net/arvostelu/1336http://www.fono.fi/Dokumentti.aspx?esittaja=united+underworld&culture;=fi&ID;=e29d21b1-0f09-4e58-b4ce-256fd2e6aae6 Luettu 7.4.2013 http://www.fono.fi/Dokumentti.aspx?esittaja=united+underworld&culture;=fi&ID;=7a30a29d-8b44-4e71-a1f9-509158205352 Luettu 7.4.2013. ===Omakustanteet=== * Astral Pilot, CD-single * Into The Sun, CD-single * Equality/ Road2Burn, demo/CD-single * Live at Gloria, live-DVD ==Lähteet== == Aiheesta muualla == * United Underworldin virallinen sivusto * United Underworldin MySpace-sivusto Luokka:Suomalaiset alternative rock -yhtyeet Luokka:Suomalaiset alternative metal -yhtyeet
Unshackled

__NOTOC__ Unshackled on suomalaisen alternative rock -yhtye United Underworldin vuonna 2007 julkaisema debyyttialbumi. Levyn äänityksestä ja miksauksesta vastaa Mikko Lohenoja (soittaa Superchrist-nimisessä yhtyeessä) ja masteroinnin hoisi Jaakko Viitalähde. ==Kappaleet== # # # # # # # # # # # == Muusikot == * Ville Tuomi – laulu * Tommi Polón – kitara, tuottaja, design * Panu Hokkanen – kitara * Marko Haataja – basso * Matti Lehikoinen – rummut === Tuotanto === * Jaakko Viitalähde – masteroija * Mikko Lohenoja – äänittäjä, miksaaja == Arvostelut == * Desibeli.net: http://www.desibeli.net/arvostelu/3298 Desibeli.net: Levyarvio] * Imperiumi.net: http://www.imperiumi.net/index.php?act=albums&id;=6900 Imperiumi.net: Levyarvio] * V2.fi: http://www.v2.fi/arvostelut/viihde/154/United-Underworld-Unshackled/ V2.fi: Levyarvio] == Aiheesta muualla == * Unshackled-levyn eKortti * Unshackled discogs.com -sivustolla == Lähteet == Luokka:Vuoden 2007 esikoisalbumit Luokka:Suomalaiset alternative rock -albumit Luokka:Suomalaiset alternative metal -albumit
Viisipiikki

Viisipiikki (Culaea inconstans) on piikkikalojen heimoon kuuluva kala ja on sukunsa Culaea ainoa laji. Suomeen laji tuli Pohjois-Amerikasta salamatkustajana pikkubassin poikasten mukana. Ne sijoitettiin Lohjanjärven rannalla olevaan Porlan kalanviljelylaitokseen, josta laji levisi järveen. ==Tuntomerkit== Viisipiikin väritys vaihtelee harmaasta oliivinvihreään. Kutuasuinen koiras on miltei musta. Naaraan kutuasu on tummien ja vaaleiden värien vastakohtien kirjo. Iho on suomuton. Selässä on nauhamaista tai verkkomaista kuviointia. Piikkejä kalalla on nimensä mukaisesti yleensä viisi, mutta niiden määrä vaihtelee neljästä piikistä seitsemään piikkiin. Piikit ovat lyhyitä, selvästi erossa toisistaan ja hieman taaksepäin taipuneita. Viisipiikit ovat yleensä 3–6 sentin pituisia ja se muistuttaa huomattavasti kymmenpiikkiä. ==Levinneisyys== Laji on lähtöisin Pohjois-Amerikasta, missä se asustaa Suurista järvistä pohjoiseen. Euroopassa kalaa ei tavata missään muualla paitsi Suomessa. Lajin kasvusta täällä ei ole tarkkaa tietoa. Sitä on kuitenkin varmuudella Porlan kalanviljelylaitoksen lammikoissa, Lohjanjärvessä sekä eräässä vihtiläisessä purossa, jonne se kulkeutui karppi-istutuksien mukana. ==Ravinto ja elintavat== Viisipiikin ravinto on monipuolista. Sille kelpaa niin äyriäiset, kotilot, madot, vesihyönteiset ja niiden toukat kuin muiden kalojen mäti ja poikaset. Viisipiikkiä on kirkkaissa, viileävetisissä ja runsaskasvisissa puroissa ja lähdepitoisissa lammissa. ==Lisääntyminen ja elinikä== Kutuaika viisipiikeillä on kesällä, jolloin veden lämpötila alkaa olla lähellä 20 astetta. Koiras saapuu kutualueelle ja kasaa pyrstöllään halkaisijaltaan noin parisenttisen pesän, jonne se houkuttelee naaraan. Naaraan poistuttua koiras jää vahtimaan munia. Munat kehittyvät nopeasti ja ne kuoriutuvat noin viikon päästä kudusta. Koiras jatkaa poikasten vahtimista kunnes ruskuaispussi on kulutettu, minkä jälkeen poikaset hajaantuvat kasvillisuusrannoille. Viisipiikit ovat todella lyhytikäisiä. Ne elävät korkeintaan vain 2–3 vuotta. ==Merkitys ihmiselle== Viisipiikki ei ole kalastuksen kohteena, mutta Pohjois-Amerikassa sitä käytetään yleisesti syöttikalana. Suomessakin viisipiikkien on havaittu maistuvan ainakin taimenen poikasille. ==Lähteet== * === Viitteet === ==Aiheesta muualla== * Luokka:Piikkikalat
Tuomas Laaksonen

Tuomas Laaksonen (s. 9. maaliskuuta 1990 Turku) on uransa vuonna 2018 lopettanut suomalainen keihäänheittäjä. Hänen saavutti 17-vuotiaiden MM-kullan vuodelta 2007 sekä kolme ikäluokkansa ulkoratojen Suomen mestaruutta, vuosilta 2004, 2005 ja 2007. Vuosina 2006 ja 2009 hän oli SM-hopealla. Laaksosen ennätys miesten 800 g keihäällä oli 81,73, jonka hän heitti kesäkuussa 2013 Turun Paavo Nurmi Gamesissa parantaen ennätystään kuusi ja puoli metriä. Ennätys nuorten 700 g keihäällä oli 79,71. Hän edusti koko yleisurheilu-uransa ajan Turun Urheiluliittoa. Laaksonen lopetti heittäjäuransa vuonna 2018 selän nikamakaaren murtumaan ja siirtymään. Hän toimii nykyään keihäsvalmentajana Turun urheiluakatemiassa ja Liikuntakeskus Pajulahdessa. Kalevan kisoissa 2020 hänen valmennettavansa Sanne Erkkola ja Jatta-Mari Jääskeläinen ottivat keihäänheitossa kaksoisvoiton. Laaksosen avopuoliso on Veera Sahlberg, joka toimii Paavo Nurmi Gamesin markkinointipäällikkönä ja vuoden 2020 Kalevan kisojen pääsihteerinä. Laaksonen kosi Sahlbergia julkisesti Paavo Nurmen stadionilla Kalevan kisojen 2020 viimeisenä kilpailupäivänä. == Lähteet == == Aiheesta muualla == * Luokka:Suomalaiset keihäänheittäjät Luokka:Vuonna 1990 syntyneet Luokka:Elävät henkilöt
ZTV

ZTV oli ruotsalainen Viasatin omistama televisiokanava. == Historia == Kanava aloitti Ruotsissa TV3:n ja TV4:n päivittäisenä ohjelmana helmikuussa 1991. Toukokuussa 1992 ZTV sai oman kanavansa Ruotsin kaapeliverkkoon. Viasatin ajatuksena oli luoda kanavasta Ruotsin oma MTV. ZTV esitti lähinnä musiikkivideoita, mutta kanavalla nähtiin myös Ruotsissa tehtyjä pienen budjetin televisio-ohjelmia. Vuonna 1997 ZTV muutti Tukholmasta Lontooseen ja alkoi lähettää myös yhdysvaltalaisia televisiosarjoja, kuten The David Letterman Show ja Simpsonit. ZTV alkoi lähettää ohjelmaa ympäri vuorokauden vuonna 2000. Vuonna 2002 ZTV:n norjalainen sisarkanava aloitti toimintansa. Toukokuussa 2006 Modern Times Group lanseerasi uuden kanavan, jonka nimeksi tuli TV6. Tälle uudelle kanavalle siirrettiin suurin osa ZTV:n ohjelmistosta. Tämän takia kanavalla esitettiin lähes koko ajan musiikkivideoita. == Aiheesta muualla == * ZTV:n kotisivu Luokka:Ruotsalaiset televisiokanavat Luokka:Vuonna 1992 perustetut televisiokanavat Luokka:Vuonna 2010 lakkautetut televisiokanavat
Inokulaatio

Inokulaatio (lat. inoculatio) ( Merriam-Webster-sananselitys englanniksi, luettu 4.7.2012 Terveyden ja hyvinvoinnin laitos . Inokulaatilla tarkoitetaan inokuloitua ainetta. ==Lähteet== Lääketieteen termit ISBN 951-656-012-1 Luokka:Diagnostiset tutkimukset fr:Variolisation
Clásica de San Sebastián

Clásica de San Sebastián () on UCI World Tour -sarjaan kuuluva maantiepyöräilykilpailu, joka ajetaan vuosittain Baskimaalla Espanjassa. Vuodesta 1981 järjestetty kilpailu kuului aiemmin maantiepyöräilyn maailmancupiin ja UCI ProTouriin. Clásica de San Sebastián ajetaan noin 230 kilometrin reitillä, joka on kuuluisa kauniista rannikkonäkymistään sekä kiemuraisesta ja kumpuilevasta maastostaan, joka suosii hyökkäävää ajotapaa. Kilpailun ratkaisupaikkana on toiminut usein Alto de Jaizkibelin nousu, joka sijaitsee noin 200 kilometrin kohdalla. ==Voittajat== * 1981 Marino Lejarreta * 1982 Marino Lejarreta (2.) * 1983 Claude Criquielion * 1984 Niki Rüttimann * 1985 Adri van der Poel * 1986 Inaki Gaston * 1987 Marino Lejarreta (3.) * 1988 Gert-Jan Theunisse * 1989 Gerhard Zadrobilek * 1990 Miguel Induráin * 1991 Gianni Bugno * 1992 Raúl Alcalá * 1993 Claudio Chiappucci * 1994 Armand de las Cuevas * 1995 Lance Armstrong * 1996 Udo Bölts * 1997 Davide Rebellin * 1998 Francesco Casagrande * 1999 Francesco Casagrande (2.) * 2000 Erik Dekker * 2001 Laurent Jalabert * 2002 Laurent Jalabert (2.) * 2003 Paolo Bettini * 2004 Miguel Ángel Perdiguero * 2005 Constantino Zaballa * 2006 Xavier Florencio * 2007 Leonardo Bertagnolli * 2008 Alejandro Valverde * 2009 Carlos Barredo * 2010 Luis León Sánchez * 2011 Philippe Gilbert * 2012 Luis León Sánchez (2.) * 2013 Tony Gallopin * 2014 Alejandro Valverde (2.) * 2015 Adam Yates * 2016 Bauke Mollema * 2017 Michał Kwiatkowski * 2018 Julian Alaphilippe * 2019 Remco Evenepoel * 2020 Kilpailua ei järjestetty * 2021 Neilson Powless * 2022 Remco Evenepoel * 2023 Remco Evenepoel * 2024 Marc Hirschi == Lähteet == *Tulokset memoire-du-cyclisme.net-sivustolla *Tulokset procyclingstats.com-sivustolla Luokka:Maantiepyöräilyn klassikot Luokka:UCI World Tour Luokka:Pyöräilykilpailut Espanjassa Luokka:Baskimaa (itsehallintoalue) Luokka:San Sebastiánin urheilu
Jensen-Healey

Jensen-Healey on brittiläinen vuosina 1972–1976 valmistettu avomallinen urheiluauto. Tätä mallia valmistettiin West Bromwichin tehtaalla noin 10 000 kappaletta, enemmän kuin mitään muuta Jensenin mallia. == Taustaa == Austin- Healey-mallin tuotannon loputtua autojen maahantuoja Yhdysvalloissa, amerikannorjalainen Kjell Qvale etsi uutta tehdasta samanlaisen mallin tuottamista varten, joten hän otti yhteyden Donald Healeyyn ja Jensen Motorsiin, joka oli rakentanut korit Austin-Healeylle. Kjell Qvalesta tuli Jensenin pääomistaja ja Donald Healeystä yhtiön johtaja. == Muotoilu == Auton muotoilussa jäljiteltiin Austin-Healeyä. Sisustan väri on tumma ja autossa on muovinen keskikonsoli. == Kehitys == Autoon tuli vuonna 1974 kumipuskurit. Vuonna 1976 mallin pohjalta tehtiin shooting brake -tyyppinen malli, Jensen GT. == Tekniikka == Auton jousitus on yksinkertainen, mutta tehokas. Sekä edessä että takana on kierrejouset. Takana on rumpujarrut ja edessä levyjarrut. Jousitus, ohjausmekaniikka, jarrut ja taka-akseli ovat peräisin Vauxhall Firenzasta, lukuun ottamatta etujarruja jotka ovat Triumph TR6:sta. == Moottorit == Euroopan malleissa kaasuttimina on kaksi Dellorton kaasutinta, Yhdysvaltojen malleissa Strombergit. Ensimmäisissä malleissa ei ollut myöhemmin vakiovarusteeksi tullutta öljynjäähdytintä. Vaihteistona on Sunbeam Rapierista peräisin oleva nelivaihteinen Chryslerin vaihteisto. Myöhemmin käytettiin myös viisivaihteista Getragia. *2.0 (1973 cm3) (Lotus 907) – 144 hv ==Lähteet== Healey Luokka:1970-luvun autot
Jean Stablinski

Jean Stablinski (21. toukokuuta 1932 - 22\. heinäkuuta 2007) oli ranskalainen, syntyperältään puolalainen pyöräilijä. Hän syntyi Ranskassa Nordin departmenissa kylässä nimeltä Thun Saint-Armand ja sai nimekseen Jean Stablewski. Myöhemmin hän sai Ranskan kansalaisuuden ja muutti nimekseen Jean Stablinski. Hän voitti useita kilpailuja mm. Espanjan ympäriajon, oli maantieajon maailmanmestari sekä nelinkertainen Ranskan mestari. Stablinski osallistui Ranskan ympäriajoon 12 kertaa ja voitti etappeja kaikissa suurissa ympäriajoissa. Hänen lempinimensä oli Le Polac (Puolalainen). ==Merkittävimmät voitot== *1954 :Pariisi-Bourges *1957 :Ranskan ympäriajon 12. etappi *1958 :Espanjan ympäriajon kokonaiskilpailu :Espanjan ympäriajon 5. ja 8. etapit *1960 :Ranskan mestari maantiepyöräilyssä :Italian ympäriajon 13. etappi *1961 :Ranskan ympäriajon 7. etappi *1962 :Ranskan ympäriajon 14. etappi :Maantiepyöräilyn maailmanmestari (maantieajo) :Ranskan mestari maantiepyöräilyssä :Espanjan ympäriajon 11. etappi *1963 :Ranskan mestari maantiepyöräilyssä :Pariisi-Bryssel :Espanjan ympäriajon 10. etappi :Dauphiné Libéré 4. etappi *1964 :Ranskan mestari maantiepyöräilyssä :Ranskan ympäriajon 21. etappi *1965 :Rund um den Henninger Turm :Belgian ympäriajon kokonaiskilpailu :Grand Prix du Midi Libre, 4. etappi *1966 :Amstel Gold Race *1967 :Ranskan ympäriajon 19. etappi :Italian ympäriajon 8. etappi Luokka:Ranskalaiset maantiepyöräilijät Luokka:Vuonna 1932 syntyneet Luokka:Vuonna 2007 kuolleet
Isabel Soveral

Isabel Soveral (s. 1961 Porto) on portugalilainen taidemusiikin säveltäjä. Hän opiskeli konservatoriossa Jorge Peixinhon ja Joly Braga Santosin johdolla. Soveral aloitti vuonna 1988 opinnot Yhdysvalloissa. Tähän aikaan hän alkoi työstää laajamittaista, osin elektronista Morphoses-teosta. Soveralin musiikkia on esitetty paitsi eri puolilla Eurooppaa, myös Hongkongissa, Macaossa, Argentiinassa, Brasiliassa, Kuubassa ja Yhdysvalloissa.http://www.mic.pt/ingl/presentation.html Soveral on opettanut vuodesta 1995 musiikkianalyysiä ja sävellystä Aveiron yliopistossa.http://www.rafaeltoral.net/02_records/production/antologia_text.html == Lähteet == Luokka:Portugalilaiset säveltäjät Luokka:Vuonna 1961 syntyneet Luokka:Elävät henkilöt
Deadwing

Deadwing on englantilaisen progressiivista rockia soittavan Porcupine Treen kahdeksas studioalbumi. Se julkaistiin aluksi Euroopassa 28. maaliskuuta ja Yhdysvalloissa 26. huhtikuuta 2005. Albumista tuli nopeasti yhtyeen myydyimpiä. Levy perustuu Steven Wilsonin ja Mike Bennionin elokuvakäsikirjoitukseen, joka on perimmiltään aavetarina. Jotkut pitävät albumia konseptialbumina, vaikkei se aivan suoraa tarinaa kerrokaan. Wilson on kirjoittanut kaikki levyn kappaleet lukuun ottamatta kappaleita "Halo" ja "Glass Arm Shattering" (Wilson/Barbieri/Edwin/Harrison) ja "The Start of Something Beautiful" (Wilson/Harrison). Albumilla vierailee jäseniä muista yhtyeistä. King Crimsonin Adrian Belew soittaa soolot kappaleissa Deadwing ja Halo, ja Opethin Mikael Åkerfeldt laulaa taustalauluja kappaleissa Deadwing, Lazarus ja Arriving Somewhere But Not Here ja soittaa viimeksi mainitun kappaleen toisen soolon. == Kappaleet == Euroopan versio # # # # # # # # # Yhdysvaltojen version bonuskappale # * Yhdysvaltojen versiossa kappaleen 9 jälkeen tulee viisi minuuttia hiljaisuutta ennen bonus-raitaa "Shesmovedon", joka on uudelleenäänitetty versio Lightbulb Sunin alkuperäisestä. Täten yhdysvaltojen version yhteispituus on 69:34. === DVD-Audio === Deadwing julkaistiin myös DVD-audiona 10. toukokuuta 2005 DTS Entertainmentin myötä. Albumi sisältää 5.1-miksauksen yhdysvaltalaisesta versiosta sekä kolme lisäkappaletta "Revenant", "Mother & Child Divided" ja "Half Light". Myös "Shesmovedonin" uudelleenäänitys on mukana vaikkei sitä kappalelistassa luekaan. === LP === Deadwing on saatavilla myös tuplavinyylinä lisäkappaleilla "So Called Friend" ja "Half Light". === Julkaisemattomat kappaleet === Yhtye on sanonut haastatteluissa, että Deadwing-levyä varten nauhoitettiin 15 kappaletta, joista 9 pääsi varsinaiselle levylle. Neljä näistä julkaisemattomista löytyy jo erikoispainoksista. Steven Wilson soitti Blackfieldin keikalla kappaleen nimeltä "Christenings", joka oli alun perin Deadwingin kappale, josta tuli kuitenkin Blackfieldin virallinen kappale levyllä Blackfield II. Viidestoista julkaisematon kappale on vielä tuntematon. == Konsepti == Albumin koko tarinaa ei ole ikinä julkaistu, johtuen luultavasti Wilsonin halusta luoda tarinasta elokuva. 1. syyskuuta 2006 hän ilmoitti blogissaan Mike Bennionin julkaisseen tarinan kymmenen ensimmäistä sivua. Se on luettavissa Bennionin blogissa sekä Deadwingin minisivustolla. Käsikirjoitus on tähän asti paljastanut muutamia yhteyksiä albumin sanoituksiin, esimerkiksi Mellotron Scratchin sanoihin "A tiny flame inside my hand" ja albumin kansilehtiön kuvitukseen, etenkin Haloa käsittelevään kansilehtiön sivuun. == Arvostelut == * Desibeli.net: Porcupine Tree: Deadwing Viitattu 8.10.2022. * Imperiumi: 9+/10Levyarvostelu: Porcupine Tree - Deadwing Viitattu 8.10.2022. * Soundi: Porcupine Tree: Deadwing Viitattu 8.10.2022. == Lähteet == Luokka:Vuoden 2005 albumit Luokka:Porcupine Treen albumit
António Variações

thumb|200px|António Variaçõesin rintakuva António Joaquim Rodrigues Ribeiro eli António Variações (3. joulukuuta 1944 – 13. kesäkuuta 1984) oli portugalilainen laulaja-lauluntekijä. Hän oli lyhyeksi jääneestä urastaan huolimatta maansa tärkeimpiä Neilikkavallankumouksen jälkeisiä populaarimusiikin esittäjiä. Variações julkaisi elinaikanaan singlet "Povo Que Lavas No Rio/Estou Além" (1982) ja "É P'ra Amanhã.../Quando Fala Um Português..." (1983) sekä albumit Anjo da Guarda (1983) ja Dar & Receber (1984). Tuotantoa on julkaistu myös postuumisti. Variações kuoli 39-vuotiaana AIDS:in aiheuttamiin keuhkokomplikaatioihin. Luokka:Portugalilaiset laulajat Luokka:Vuonna 1944 syntyneet Luokka:Vuonna 1984 kuolleet Luokka:Pop- folklaulajat
Espanjalainen ratsu

Espanjalainen ratsu on siirrettävä puolustuseste sodankäynnissä. Sen keskiaikainen versio muodostui puukehikosta tai pelkästä tukista, johon oli kiinnitetty rautaisia tai puisia piikkejä tai oikeita keihäitä. Estettä käytettiin pääasiallisesti ratsuväen torjumiseen. Sen englannin- ja ranskankielinen nimi on cheval de frise, joka tarkoittaa sananmukaisesti friisiläishevosta. Friisit, joilla oli erinomainen ratsuväki, käyttivät paljon tällaisia esteitä puolustukseen. Nykyään esteessä käytetään piikkilankaa. Suomesta espanjalaisten ratsujen käytöstä on tietoja sisällissodasta ainakin Tampereen taisteluista: ”Valloitus sujui vaikeasti, sillä keskikaupungin kadut oli suljettu maasta ja kivistä sekä paperimassapaaleista tehdyin barrikadein, joita vielä paikoin espanjalaiset ratsut vahvistivat.”Ylikangas 1993, 430 pienoiskuva|Espanjalainen ratsu rakennettuna Sallan sota- ja jälleenrakennusajan museon ulkoalueella. Estetyyppiä käytettiin edelleen talvi- ja jatkosodassa. == Lähteet == * === Viitteet === == Aiheesta muualla == * Luokka:Linnoitukset
Earl Thomson

Earl ”Tommy” Thomson (15. helmikuuta 1895 Birch Hills, Saskatchewan – 19. huhtikuuta 1971) oli kanadalainen aitajuoksija ja olympiavoittaja. Earl Thomson voitti 110 metrin aitojen olympiakultaa Antwerpenissa 1920 ME-ajalla 14,8. Hän alitti ensimmäisenä 120 jaardin aidoissa 15 sekunnin rajan vuonna 1916. Hän menetti ennätyksen langolleen Robert Simpsonille samana vuonna, mutta otti sen takaisin juostessaan ajan 14,4 Philadelphiassa 1920. Thomson piti hallussaan 110 metrin aitajuoksun maailmanennätystä vuoteen 1928, kunnes George Weightman-Smith rikkoi sen ja 120 jaardin maailmanennätystä vuoteen 1930 saakka. Ennätyksen rikkoi lopulta Percy Beard. 190 senttimetriä pitkästä Thomsonista tuli lähes kuuro ensimmäisessä maailmansodassa. Hän toimi aktiiviuransa jälkeen Yhdysvaltain laivaston yleisurheiluvalmentajana yli 30 vuoden ajan. ==Lähteet== * * ===Viitteet=== Luokka:Kanadalaiset pika- aitajuoksijat Luokka:Kanadalaiset olympiavoittajat Luokka:Vuonna 1895 syntyneet Luokka:Vuonna 1971 kuolleet
Kalevi Tauru

Kalevi Tauru (14. elokuuta 1930 Antrea – 27. heinäkuuta 2003 Hämeenlinna)Kalevi Tauru. oli suomalainen iskelmälaulaja. Tauru voitti iskelmäkuninkuuden 1952, 1953 ja 1954. Hän oli kotoisin Antrean Taurun kylästä. Sokerijuurikaspellolla 1952 Erkki Junkkarisen serkku oli kuunnellut Kalevin lauluääntä ja todennut: "Jos minulla olisi tuollainen ääni, en täällä pellolla savessa rypisi! Tee niinkuin Erkki ja mene iskelmälaulukilpailuihin."Kalevi Tauru, Suomen iskelmäkuningas 1952, 1953, 1954 (2CD), TAURU1 Maaliskuussa 1964 Tauru tuomittiin Riihimäen kihlakunnanoikeuden talvikäräjillä törkeän pahoinpitelyn yrityksestä sekä vahingonteosta 3 vuodeksi kuritushuoneeseen ammuttuaan autolla ohi ajanutta naapuriaan hirvikiväärillä. == Levytykset == * (1953) Surulliset silmät / Yksinäinen * (1953) Laula se laulu minulle / Niin kauan siitä on * (1954) Tule lähemmäksi / Valkoiset kielot * (1954) Kesäiltana kerran / Olet maailmani * (1954) Hiljainen tango / Rakkaalle äidille * (1954) Kukkia vaarille / Sen hetken muistan * (1954) Muistojen laulu / Pieni leikki * (1954) Muistojeni mailla / Yksin * (1954) EP (KT: Kukkia vaarille, Tapio Rautavaara: Viulun tenho, Jorma Ikävalko: Petetyn ralli, Olavi Virta: Yölintu) * (1955) Alfredo / Illan viimeinen tango * (1956) Ihmeellinen arki / Mummon kahvipannu * (1956) Kotiportailla / Kultaiset korvarenkaat * (1956) Kultakutrini pieni / Metsämökin maarit * (1956) Kun sinut näin / Villihanhien laulu * (1957) Kevättunnelmaa / Satamassa caprin * (1957) Kun / Tyttö ja kreivi * (1958) Rakkauteen tarvitaan kaksi / Suukkosten tanssi * (1958) Valkoiset kielot EP (Tule lähemmäksi / Valkoiset kielot / Rakkauteen tarvitaan kaksi / Suukkosten tanssi) * (1958) Oispa unta se vain / Siintävä tunturi == Kokoelmalevyt == * Suomen iskelmäkuningas 1952, 1953, 1954 (2CD), TAURU1 (300 kpl) ==Lähteet== ==Aiheesta muualla== * Luokka:Suomalaiset iskelmälaulajat Luokka:Vuonna 1930 syntyneet Luokka:Vuonna 2003 kuolleet
David D’Or

thumb|David D'Or David D'Or (, s. 1966 Holon, Israel) on israelilainen laulaja, joka sijoittui vuoden 2004 Eurovision laulukilpailujen semifinaalissa 57 pisteellä sijalle 11. Edustuskappaleen nimi oli "Le'Ha'Amin" ("Usko") mutta hän ei selviytynyt finaaliin asti. D'Or on saanut kahdeksan kulta- ja platinalevyä. ==Diskografia== *Be Hofa'a Haya, 2007 (koottu live- nauhoituksista) *Kemo Haruach (Kuin tuuli), 2006 *David D'Or ve Ha'Philharmonit (David D'Or ja filharmoninen orkesteri), 2003 kultalevy *Ba Neshama (Sielussa), 2001 == Lähteet == ==Aiheesta muualla== * David D'Orin sivusto Luokka:Israelilaiset laulajat Luokka:Israelin euroviisuedustajat Luokka:Vuoden 2004 euroviisuedustajat
Seututie 143

Seututie 143 on lyhyt seututie Hyvinkäällä, joka palvelee kaupungin pohjoisena kehätienä. ==Liittymäluettelo== *Valtatie 3 E12 Helsinki, Hämeenlinna, Tampere, Vaasa *Yhdystie 2850 Seututie 143, Riihimäki *Seututie 290 Seututie 143, Hämeenlinna *Yhdystie 1430 Seututie 143, Ridasjärvi (yhteys valtatie 25:lle) Luokka:Hyvinkään liikenne 143
Pius Ncube

Pius Alick Mvundla Ncube (s. 1946) on zimbabwelainen ihmisoikeusaktivisti ja entinen Bulawayon arkkipiispa. Hän on maansa ndebelevähemmistön jäsen ja tunnettu Robert Mugaben hallinnon kritisoija. Human Rights First myönsi hänelle ihmisoikeuspalkintonsa 23. lokakuuta 2003. Ncube on Zimbabwessa kiistelty henkilö. Mm. ministeri Nathan Shamuyarira ja presidentti Robert Mugabe ovat lausunnoissaan ilmoittaneet vastustavansa hänen toimiaan. Ncubea vastaan nostettiin 16. heinäkuuta 2007 oikeusjuttu, jossa häntä syytetään aviorikoksesta; hänellä on väitetty olleen avioliiton ulkopuolinen suhde naimisissa olevaan Rosemary Sibandaan. Sekä Ncube että hänen lakimiehensä ovat puolestaan väittäneet syytösten olevan poliittisesti motivoituneita. Ncube erosi arkkipiispan tehtävästään saman vuoden syyskuussa. Sibanda kuoli keuhkokuumeeseen toukokuussa 2008. Ncube ilmoitti 1. heinäkuuta 2007, että hän hyväksyisi Britannian suorittaman miehityksen Zimbabwessa hallituksen kaatamiseksi. Hänelle myönnettiin vuonna 2005 Robert Burnsin kansainvälinen humanitaarinen palkinto. Ncube syntyi Gwandassa yhdeksi vanhempiensa neljästä lapsesta. Perhe muutti vuonna 1952 Bulawayoon, jossa Ncube sai pappisvihkimyksensä vuonna 1973. Hän työskenteli sodan aikana silloisen Rhodesian maaseudulla. Mugaben noustessa valtaan 1980 Ncube oli katolisena pappina Matabelemaassa. Hänet nimitettiin vuonna 1998 Bulawayon ensimmäiseksi mustaksi arkkipiispaksi. Myös Hararen arkkipiispa Robert Christopher Ndlovu on julkisuudessa kritisoinut Mugabea. == Lähteet == Luokka:Zimbabwelaiset henkilöt Luokka:Vuonna 1946 syntyneet Luokka:Elävät henkilöt
Hammaskiille

Hammaskiille eli adamantiini () on hampaiden pinnalla oleva erittäin kova, vaalea, läpikuultava, lähes kokonaan mineraaleista (n. 96 %) muodostunut kudos. Hammaskiille on elimistön kovin kudos,Turunen, Seppo: Biologia: Ihminen, s. 178. 5.–7. painos. WSOY, 2007. ISBN 978-951-0-29701-8 ja se suojaa hampaita kulutukselta. Hammaskiillettä hoidetaan pesemällä hampaita ja käyttämällä hammaslankaa. Vuosina 2017 ja 2018 on kehitetty materiaaleja, jotka pystyvät uudelleengeneroimaan hammaskiillettä.https://www.sciencedaily.com/releases/2017/07/170703121132.htmhttps://www.sciencedaily.com/releases/2018/06/180601093812.htm == Lähteet == Luokka:Hammaslääketiede Luokka:Hampaat
Macrauchenia

Macrauchenia (nimi merkitsee ”isoa niskaa”) oli suuri Etelä-Amerikassa elänyt nisäkäs, joka ilmestyi myöhäisellä mioseenikaudella (noin 10 miljoonaa vuotta sitten) ja katosi myöhäisellä pleistoseenikaudella (noin 20 000 vuotta sitten). Tällä kasvinsyöjällä oli jopa 44 hammasta kasvien pureskeluun. Luokka:Meridiungulata Luokka:Pleistoseenin sukupuuttoon kuollut megafauna
Asta Ikonen

Asta Ikonen (s. 24. kesäkuuta 1956) on suomalainen nuortenkirjailija ja suomentaja, joka tunnetaan erityisesti hevoskirjoistaan. == Teokset == * * * * * * * * * * * * * * * * * * * * * * * * *Kiira ottaa ohjat. Kouvola: Reuna, 2020. ISBN 978-952-355-032-2 *Täyttä laukkaa, liinaharja. Kouvola: Reuna, 2020. ISBN 978-952-355-062-9 *Rakkautta röttelössä. Kouvola: Reuna, 2021. ISBN 978-952-355-131-2 *Rakkautta ja ruiskukkia. Kouvola: Reuna, 2021. ISBN 978-952-355-081-0 *Rakkautta ratin takana. Kouvola: Reuna, 2021. ISBN 978-952-355-101-5 *Sannin leiriviikot. Kouvola: Reuna, 2021. ISBN 978-952-355-084-1 *Stellan eläinystävät. Kouvola: Reuna, 2022. ISBN 978-952-355-143-5 *Ponikartanon pääsiäinen. Kouvola: Reuna, 2022. ISBN 978-952-355-121-3 *Kevyttä ravia, Katinka. Kouvola: Reuna, 2023. ISBN 978-952-355-174-9 *Miran ja Marin heppaleiri. Kouvola: Reuna, 2023. ISBN 978-952-355-175-6 == Lähteet == Luokka:Suomalaiset lasten- ja nuortenkirjailijat Luokka:Suomentajat Luokka:Vuonna 1956 syntyneet Luokka:Elävät henkilöt
Fthiotis

Fthiotis (; ) eli Fthiotiin alueyksikkö (Περιφερειακή ενότητα Φθιώτιδας, Perifereiakí enótita Fthiótidas) on yksi Kreikan alueyksiköistä. Se sijaitsee Keski-Kreikan alueella ja sen hallinnollinen keskus on Lamía. Alueyksikön pinta-ala on 4 440 neliökilometriä ja asukasluku 158 231 (vuonna 2011). Fthiotis sijaitsee keskisessä Manner-Kreikassa. Fthiotiin eteläpuolella rajanaapureina ovat Boiotia ja Fokis. Lounaassa sijaitsee Aitolia-Akarnania, lännessä Evrytanía, pohjoisessa Kardítsa ja Lárisa. Koilliseen Fthiotiista sijaitsee Magnesia. Alueyksikkö perustettiin vuoden 2011 alussa Kallikrates- suunnitelman myötä ja se korvasi tuolloin lakkautetun Fthiotiin prefektuurin (Νομός Φθιώτιδας, Nomós Fthiótidas). == Kunnat == Alueyksikkö jakaantuu seitsemään kuntaan seuraavasti: Kartta Kunta Kuntakeskus Väkiluku 1 Lamía Lamía 75 315 2 Amfíkleia-Eláteia Káto Tithoréa 10 922 3 Domokós Domokós 11 495 6 Kaména Voúrla Kaména Voúrla 12 090 4 Lokroí Atalánti 19 623 5 Makrakómi Spercheiáda 16 036 7 Stylída Stylída 12 750 == Historia == === Antiikki === Fthiotis on Kreikan historiallisia maakuntia ja peräisin antiikin ajalta. Antiikin aikana se käsitti Farsaloksen kaupunkivaltion ympäristön, ja se oli yksi antiikin Thessalian neljästä tetrarkioiksi kutsutusta pääalueesta. Laajemmassa merkityksessä Fthiotis käsitti myös Akhaia Fthiotiin alueen. Kreikkalaisessa perinteessä Fthiotis oli aluetta, jossa sijaitsi alkuperäinen Hellas, joka antoi myöhemmin nimensä koko Kreikalle. == Lähteet == == Aiheesta muualla == * Περιφερειακή ενότητα Φθιώτιδας . Fthiotiin alueyksikön kotisivu. *
IFUTURELIST

iFUTURELIST (äännetään "I, futurist", suom. "minä, futuristi") on japanilaisen muusikko/säveltäjän Akira Yamaokan ensimmäinen albumi. Yamaoka on parhaiten tunnettu muun muassa Konamin pelien musiikeista ja ääniefekteistä, esimerkiksi Silent Hill ja Bemani. Albumin sävy on tietynlaista elektronista musiikkia, muistuttaen Bemani-pelisarjan musiikkia, vaikka mukana onkin muutama samankaltainen laulu kuin Silent Hill:ssa. Albumi sisältää myös remix-versiot hänen töistään beatmania IIDX -pelissä. == Muut esiintyjät == * Norihiko Hibino, sovitus jousisoittimille * Mamiko Umehara, viulu * Wakako Yokoyama, viulu * Michiko Oshima, alttoviulu * Izuru Yamashita, sello * Yuko Nakamura, piano kappaleessa MariaChudah's Corner - iFUTURELIST / Akira Yamaoka == Kappaleet == #The policy of the iFUTURELIST Party – 0:58 #LOVE ME DO – 3:58 #iFUTURELIST – 3:14 #tant pis pour toi – 3:22 #INJECTION OF LOVE – 4:18 #EMPTY OF THE SKY – 4:10 #Maria – 3:36 #Adjust Rain – 4:57 #RISLIM – 2:45 #狂った季節 – 5:48 [Mad Season] #ライオンはともだち – 2:32 [Lion Friend] #ライオン好き – 3:46 [Lion Lover] #bitmania – 3:46 #エイプリルフールの唄 – 5:12 [April Fool's song] #Heavenly Sun – 7:23 #昭和企業戦士荒川課長 Lolita On Breaks Mix – 6:58 [Showa-era Corporate Warrior Section Chief Arayama] #SYSTEM LOVE 7.5.5 – 4:00 == Lähteet == == Aiheesta muualla == MusicBrainz Luokka:Vuoden 2006 esikoisalbumit Luokka:Japanilaiset elektronisen musiikin albumit
Main Tower

Main Tower on toimistokäytössä oleva pilvenpiirtäjä Frankfurt am Mainin kaupungissa, Saksassa. Se on rakennettu vuosina 1996–1999. Rakennus yltää 200 metrin korkeuteen ja siinä on 56 maanpäällistä sekä viisi maanalaista kerrosta. Sen suunnittelusta on vastannut arkkitehtitoimisto Schweger + Partner. Pilvenpiirtäjän rakentaminen maksoi noin 350 miljoonaa euroa. Se oli ensimmäinen yleisellä näköalatasanteella varustettu pilvenpiirtäjä Frankfurtissa. == Aiheesta muualla == * Main Tower * Main-Tower Restaurant Frankfurt * Structurae.de: Main Tower * Emporis: Main Tower Luokka:Frankfurt am Mainin pilvenpiirtäjät
Ilja Kašafutdinov

Ilja Kašafutdinov (1936–2006, ) oli venäläinen kirjailija. Suomeksi häneltä on julkaistu Punainen susi vuonna 1984 WSOY:n Neuvostokirjallisuutta-sarjassa. ==Tuotanto== *Punainen susi, alkukielinen ilmestynyt 1982. Suomentanut Lidia Iranto, julkaistu 1984 WSOY. ==Lähteet== * Luokka:Venäläiset kirjailijat Luokka:Vuonna 1936 syntyneet Luokka:Vuonna 2006 kuolleet
Saksinuolikko

Saksinuolikko (Ptereleotris evides) on nuolikoihin kuuluva kala. == Koko ja ulkonäkö == Saksinuolikko kasvaa noin 12 cm pitkäksi. Sen vartalo on edestä vaaleansininen, takaa ruskea. Leveät evät vatsa- ja selkäpuolella ovat myös ruskeat. == Alkuperä == Saksinuolikko elää luonnossa koko Indopasifisella merialueella. Se pysyttelee varsin matalissa vesissä: tyypillisesti noin puolentoista metrin syvyydessä. == Käyttäytyminen == Saksinuolikko on vilkas ja enemmän esillä kuin muut nuolikot. Se voi olla aggressiivinen lajitovereita tai muita suunnilleen saman muotoisia kaloja kohtaan. == Ravinto == Saksinuolikko syö eläinplanktonpitoista ruokaa sekä vedestä että pohjalta. == Lähteet == == Aiheesta muualla == * *Kuvablogi (valokuva Sharm-el-Sheikistä) Luokka:Meriakvaariokalat Luokka:Tokot
Trianon (Frankfurt am Main)

Trianon on pilvenpiirtäjä Frankfurt am Mainin kaupungissa, Saksassa. Se on rakennettu vuosina 1989–1993. Sen suunnittelusta ovat vastanneet arkkitehtitoimistot Albert Speer & Partner, Hentrich, Petschnigg & Partner ja Novotny Mähner Assoziierte. Rakennuksen tieltä purettiin vuonna 1964 valmistunut 12-kerroksinen BfG Bankin rakennus. Trianon yltää 186 metrin korkeuteen ja siinä on 45 maanpäällistä sekä neljä maanalaista kerrosta. == Aiheesta muualla == * Emporis.com: Trianon * Structurae.de: Trianon Luokka:Frankfurt am Mainin pilvenpiirtäjät
Jaroslav Bába

Jaroslav Bába (s. 2. syyskuuta 1984 Karviná, Tšekkoslovakia) on tšekkiläinen korkeushyppääjä ja olympiamitalisti. Bába kilpaili 2001 Debrecenin alle 18-vuotiaiden MM-kisoissa, joissa hän sijoittui korkeudessa kymmenenneksi tuloksella 205. Seuraavana vuonna hän hyppäsi Kingstonin nuorten MM-kisoissa kahdeksanneksi tuloksella 218. Birminghamin sisäratojen MM-kisoissa 2003 hän oli yhdeksäs hypättyään 225. Hän voitti alle 20-vuotiaiden EM-kultaa Tampereella tuloksella 228. Myöhemmin samana vuonna hän sijoittui yhdenneksitoista Pariisin ulkoratojen MM-kisoissa. Bába voitti Budapestin sisäratojen MM-kisoissa 2004 MM-pronssia tuloksella 225. Samana vuonna Ateenan olympialaisissa hän voitti olympiapronssia tuloksella 234. Kauden lopussa hän oli IAAF:n yleisurheilufinaalissa seitsemäs. Bába oli 2005 neljäs sisäratojen EM-kisoissa ja viides Helsingin MM-kisoissa. Hän voitti alle 23-vuotiaiden Euroopan-mestaruuden Erfurtissa tuloksella 229. Kauden lopussa hän sijoittui IAAF:n yleisurheilufinaalissa seitsemänneksi. Ulkoratakaudella 2006 Bába ei kilpaillut. Osakan MM-kisoissa 2007 hän oli kahdeksas. Seuraavana vuonna hän sijoittui yhdeksänneksi Valencian halli-MM-kisoissa ja kuudenneksi Pekingin olympialaisissa. Bába karsiutui loppukilpailusta Torinon EM-hallikisoissa 2009. Myöhemmin samana vuonna hän oli toinen Euroopan joukkuemestaruuskilpailuissa Leiriassa, viides Berliinin MM-kisoissa ja toinen IAAF:n yleisurheilufinaalissa. Dohan sisäratojen MM-kilpailuissa 2010 hän karsiutui loppukilpailusta. Barcelonan EM-kisoissa 2010 hän sijoittui viidenneksi. Pariisin EM-hallikilpailuissa 2011 hän sijoittui toiseksi tuloksella 234 cm. Euroopan joukkuemestaruuskilpailuissa hän oli kolmas ja Daegun MM-kilpailuissa neljäs. Vuonna 2012 hän sijoittui kahdeksanneksi Helsingin EM-kilpailuissa, mutta karsiutui loppukilpailusta Istanbulin sisäratojen MM-kilpailuissa ja Lontoon olympialaisissa. Göteborgin EM- hallikilpailuissa 2013 hän sijoittui kolmanneksi, mutta karsiutui loppukilpailusta Moskovan MM-kilpailuissa. Vuonna 2014 hän oli kolmas Euroopan joukkuemestaruuskilpailuissa ja neljäs Zürichin EM-kilpailuissa. Seuraavana vuonna hän sijoittui viidenneksi Prahan EM-hallikilpailuissa ja seitsemänneksi Pekingin MM-kilpailuissa. Vuonna 2016 hän oli seitsemäs Amsterdamin EM- kilpailuissa ja neljästoista Rio de Janeiron olympialaisissa. Hän on lisäksi voittanut kotimaansa mestaruuksia. ==Henkilökohtaiset ennätykset== :Lähde: Tilastopaja * Korkeushyppy: ulkoradoilla 236 (2005), sisäradoilla 237 (2005) * Kolmiloikka: 15,43 (2003) ==Lähteet== Luokka:Tšekkiläiset korkeushyppääjät Luokka:Tšekkiläiset olympiamitalistit Luokka:Vuonna 1984 syntyneet Luokka:Elävät henkilöt
Doink the Clown

Doink the Clown on amerikkalaisen vapaapainin ammattilaisotteluissa esiintynyt hahmo, joka teki debyyttinsä WWF:ssä (nyk. WWE:ssä) vuonna 1993. Doink the Clownia esitti alun perin Matt Osborne, mutta hän ei ollut ainoa. Hänen gimmickinsä (painihahmonsa) oli sirkuspelle. Doink the Clown piti sisääntulomusiikkinaan kuuluisaa sirkusmusiikkia Gladiaattorien tulo. Hänen lopetusiskujaan olivat "The Whoopee Cushion" sekä "The Stump Puller". Hänen kanssaan painikehässä taistelivat miniclownit Dink, Wink ja Pink. Viimeksi Doink the Clown esiintyi WWE:ssä kesäkuussa 2007 Saturday Night´s Main Eventissa. Luokka:Yhdysvaltalaiset showpainijat Luokka:Kuvitteelliset klovnit
HSBC Tower

pienoiskuva|HSBC Tower Lontoossa. HSBC Tower on pilvenpiirtäjä Lontoon Docklandsin alueella Canary Wharfissa. Se toimii pankkitoimintaa harjoittavan HSBC:n kansainvälisenä pääkonttorina ja rakennettiin vuosina 1999–2002. Rakennuksen suunnittelusta on vastannut Norman Fosterin arkkitehtitoimisto. Se yltää 200 metrin korkeuteen ja siinä on 42 kerrosta. Fuhtikuussa 2007 pilvenpiirtäjä myytiin Ison-Britannian kaikkien aikojen suurimmassa kiinteistökaupassa 1,09 miljardilla Englannin punnalla espanjalaiselle kiinteistöyhtiölle MetrovacesalleSkyscraper News: HSBC Tower Sold For Record Price . == Lähteet == == Aiheesta muualla == Luokka:Canary Wharf Luokka:Lontoon pilvenpiirtäjät
Follow Down That River

Follow Down That River on suomalaisen hard rock -yhtye Leveragen vuonna 2007 julkaistu neljä kappaletta sisältävä EP. Se debytoi Suomessa virallisen singlelistan sijalla 15. ==Kappaleet== # # # # Kappale "Follow Down That River" on yhtyeen debyyttialbumilta Tides. Raidat "Waterfall" ja "Land of Flames" julkaistiin alun perin Tidesin japanilaisessa versiossa bonusraitoina. "Stranger (live)" on taltiointi yhtyeen konsertista Helsingin Tavastialla 15. helmikuuta 2007. ==Kokoonpano== *Pekka Heino – laulu *Tuomas Heikkinen – kitara *Torsti Spoof – kitara *Marko Niskala – koskettimet *Pekka Lampinen – basso *Valtteri Revonkorpi – rummut == Arvostelut == * Imperiumi: 8+/10 ==Lähteet== == Aiheesta muualla == * * Luokka:Vuoden 2007 EP:t Luokka:Leveragen albumit
Christopher Hornsrud

Christopher Andersen Hornsrud (15. marraskuuta 1859 – 12. joulukuuta 1960) oli norjalainen työväenpuolueen poliitikko. Hän syntyi Vikersundissa ja oli vuonna 1928 maansa pääministeri 18 päivän ajan. Hän toimi Norjan työväenliikkeessä lähes 80 vuotta. Hornsrud kuoli 101-vuotiaana ja on siten Norjan historian kaikkien aikojen pitkäikäisin pääministeri. == Lähteet == Luokka:Norjan pääministerit Luokka:Norjalaisten puolueiden puheenjohtajat Luokka:Yli satavuotiaiksi eläneet norjalaiset Luokka:Vuonna 1859 syntyneet Luokka:Vuonna 1960 kuolleet
Tahroja paperilla

”Tahroja paperilla” on Eppu Normaalin kappale yhtyeen albumilta Historian suurmiehiä. Kappale julkaistiin albumilta myös singlenä ja siitä onkin tullut yksi yhtyeen tunnetuimmista ja suosituimmista kappaleita. Kappaleessa soittaa pianoa vieraileva muusikko, Safka. Singlestä julkaistiin myös 50 kappaleen harvinaisuuspainokset, joiden kansissa on laulaja Martti Syrjän paljas takapuoli. Erikoispainoksista on tarjottu huutokaupoissa useita satoja euroja. == Kappaleet == ;7″ vinyylisingle ;12″ vinyylisingle == Yön versio == Yö-yhtye julkaisi 10. huhtikuuta 2015 oman versionsa ”Tahroja paperilla” -kappaleesta. Versio sisältyy Eput rautaa II -nimisellä tribuuttialbumille, jolla eri artistit versioivat Eppu Normaalin kappaleita. Yö kertoi ottavansa kappaleen myös kesän 2015 keikkaohjelmistoonsa. === Versiolla soittavat muusikot === * Olli Lindholm – laulu * Daffy Terävä – kitara * Jukka Lewis – basso * Ari Toikka – rummut * Mikko Kangasjärvi – kosketinsoittimet * Jari Latomaa − kosketinsoittimet === Kappaleet === == Muut versiot == * Suomalainen Canto Finlandia -yhtye levytti kappaleen vuonna 2002 albumilleen Canto Finlandia 2. * Paula Koivuniemi levytti kappaleen vuonna 2009 julkaistulle albumilleen Nainen. == Lähteet == Luokka:Eppu Normaalin kappaleet Luokka:Vuoden 1990 kappaleet
Ōnin-sota

Ōnin-sota () oli sisällissota Japanissa Muromachi-kaudella vuosina 1467-1477\. Sota aloitti sotivien valtioiden Sengoku-kauden, joka merkitsi pitkää daimioiden välistä kamppailua vallasta koko Japanissa. Sodan syynä olivat taloudelliset vaikeudet: vaikeat nälänhädät olivat aiheuttaneet lähes jokasyksyisiä kapinoita. Sota syttyi shōgunin perimystä koskeneesta kiistasta Ashikaga Yoshimasan pojan ja veljen Hosokawa Katsumoton ja Yamana Sōzenin välillä. Hosokawan "itäisellä" armeijalla oli shōgunin ja keisarin tuki, Yamanan "läntistä" puolta taas avusti Ōuchi-klaani. Sota raivosi pääasiassa Kioton ympäristössä tuhoten kaupunkia pahoin, mutta Sengoku-kaudella sodan päättymisen jälkeen taistelut levisivät provinsseihin.Japan: The Onin War (1467–77). Encyclopædia Britannica == Lähteet == Onin-sota Onin-sota Onin-sota Onin-sota
Juho Haanpää

Juho (Johan) Haanpää ()Kuollut. Johan Haanpää. Kaiku, 31.8.1920, no. 194, s. 2. oli keskipohjalainen maanviljelijä, valtiopäivämies ja kirjailija Pentti Haanpään isoisä. ==Henkilöhistoria== Juho Haanpää toimi nuoruudessaan kiertokoulun opettajana. Käytyään Nivalan Maliskylään perustetun kaksivuotisen maamieskoulun hän oli Pulkkilan Leskelän kylässä sijainneiden Myllymäen ja siihen liitetyn Leskisenojan tilojen tilanhoitajana kymmenisen vuotta ja hankki sen jälkeen nämä tilat omistukseensa. Haanpää oli Pulkkilan kunnallislautakunnan esimiehenä ja kunnankirjurina useita vuosia. Hän edusti Piippolan tuomiokuntaa talonpoikaissäädyssä valtiopäivillä 1882 ja 1897. Vuonna 1882 Haanpää teki ehdotuksen kansakoulun käyntipakon säätämisestä ja vuonna 1897 hän ajoi raittiusasiaa muun muassa allekirjoittamalla anomuksia, joilla pyrittiin laajentamaan kunnallisen kieltolain soveltamista väkijuomien myynnissä. Haanpää oli 1890-luvun lopulla jäsenenä myös valtion rautatiekomiteassa. Haanpää oli kotiseudullaan arvostettu juhlatilaisuuksien puheenpitäjä ja hän toimi myös maalaisasioitsijana hoitaen perunkirjoituksia, perinnönjakoja, huutokauppoja yms. Haanpää oli taitava seppä ja keksijä; hän suunnitteli ja rakensi erilaisia maatalouskäyttöön tarkoitettuja koneita ja laitteita. Haanpää rakensi myös myllyn patorakennelmineen ja siihen liittyneen tiilitehtaan Lamujokeen Myllymäen tilan kohdalle. Hän kirjoitti kotiseutunsa asioista sanomalehtiin ja tutustuttuaan vuoden 1882 valtiopäivien yhteydessä Helsingissä toiseen valtiopäivämieheen, kansankirjailija Pietari Päivärintaan, hän päätti kokeilla myös kansankuvausten kirjoittamista. Haanpää julkaisikin 1890-luvun alussa kaksi tällaista kuvausta. Haanpää meni naimisiin 1864 talollisentytär Liisa Haaraniemen kanssa. Perheessä oli kaksitoista lasta, joista yksi oli 1875 syntynyt Mikko Haanpää, kirjailija Pentti Haanpään isä. == Teokset == * Mitä puuttui? Kertomus perheellisestä elämästä. Kertomuksia kansalle ; n:o 13. WSOY 1891 (Digitoituna Digi.kirjastot.fi:ssä) * Matin- mutka, kansankertomus. Barck, Oulu 1893 == Lähteet == * Suomen kirjailijat tietokanta * Eino Kauppinen: Tuntematon Pentti Haanpää. Pentti Haanpään jälkeenjääneet teokset osa 1. Otava 1956 ===Viitteet=== == Aiheesta muualla == * Eino Kauppinen: Pentti Haanpää. 1, Nuori Pentti Haanpää: 1905-1930 (Otava, 1966) * Kirjasampo.fi: Juho Haanpää Luokka:Suomalaiset kirjailijat Luokka:Suomalaiset yhteiskunta-aktivistit Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1836 syntyneet Luokka:Vuonna 1920 kuolleet
Chapters

__NOTOC__ Chapters on Amorphiksen vuonna 2003 julkaistu toinen kokoelma- albumi. Kappaleet ovat yhtyeen viideltä ensimmäiseltä albumilta, ja se jäi Amorphiksen viimeiseksi julkaisuksi Relapse Recordsin kautta. == Kappaleet == === Levy 1: CD === # # # # # # # # # # # # # # # # # === Levy 2: DVD === # # # # # == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Vuoden 2003 kokoelma-albumit Luokka:Amorphisin albumit